Pardubice
'S e baile mòr agus sgìreachd (Seacais: okres) ann an cridhe Poblachd nan Seiceach a th' ann am Pardubice (IPA: pardubɪtsɛ, Gearmailtis: Pardubitz). Tha Pardubice suidhichte faisg air Hradec Králové, eadar Pràg agus Ostrava san roinn (Seacais: kraj) Pardubický, aig comar nan Aibhnichean Labe (Gearmailtis: Elbe), agus Chrudimka, aig 237m os cionn ìre na mara. Tha 89,693 duine a' fuireach ann. 'S e an deicheamh baile as motha na dùthcha a th' ann cuideachd.

Eachdraidh
Chaidh am baile a chlàradh airson a' chiad turais ann an 1295 mar Pordoba nuair a thogadh mainistir an seo agus bhuineadh e dhan Ostair-Ungaire ro 1918. Thathar dhen bheachd gur ann às an ainm Porydęba, a bha na mhanach às A' Phòlainn. Bho 1560 a-mach, bha rìghrean na Seice a fuireach ann. B' ann anns an 19mh Linn a thoisich am baile fhàs, air sàilleabh gun do dh'fhosgladh loidhne rèile eadar Pràg agus Olomouc ann an 1845, a dheidheadh tro Phardubice. Nochd mòran thaigh-ghnìomhachais mar Hübner-Opitz (1866), Prokop (1872), Fano (1889) agus Franck (1897). Ann dèidh A' Chogaidh Mhòir b' e stuth ceimigeachd a bha aig teas-mheadhan eaconomaidh a' bhaile leis a' chompanaidh Explosia, a tha a' dèanamh semtex an seo fhathast. Anns An Dàrna Chogadh sheas muinntir Phardubice an aghaidh nan Nàsach agus b' ann ann a seo a chuireadh air bhog ionnsaigh Reinhard Heydrich, a rinneadh ann am Pràg ann an 1942. Thugadh droch pheanas air an sgìre air fad. Chaidh cha mhor a h-uile daoine aig an robh Gearmailtis a chur às a' bhaile is an dùthaich ann an 1946.

Daoine Aimeil
Jaroslav Stark (1960 - 2010)

Bailtean Co-cheangailte
 Doetinchem 
 Lodainn an Ear 
 Golegã 
 Jerez de la Frontera 
 Pernik 
 Rosignano Marittimo
 Schönebeck 
 Selb 
 Sežana 
 Skellefteå 
 Vysoké Tatry 
 Waregem

Iomraidhean

Ceanglaichean A-mach 
Riaghaltas na Roinne
Bailtean
An t-Seic
An Roinn-Eòrpa
Bailtean anns an t-Seic